Diari Oficial de la Generalitat Valenciana


Sumari del DOGV 986, del 18-01-1989 (1989/812958)

ORDRE de 15 de desembre de 1988, de la Conselleria d'Indústria, Comerç i Turisme, per la qual es regula la inspecció periòdica d'ascensors.
-------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/12/15/(8)/dof/vci/html**

### Dades del document

Número de DOGV
:   986

Data del DOGV
:   18-01-1989

Secció del DOGV
:   DISPOSICIONS GENERALS

Número del document
:   1989/812958


Data del document
:   15-12-1988

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 15 de desembre de 1988, de la Conselleria d'Indústria, Comerç i Turisme, per la qual es regula la inspecció periòdica d'ascensors.  
Les inspeccions periòdiques d'aparells elevadors, a què fa referència l?Ordre Ministerial de 23 de setembre de 1987, per la qual s'aproven les inspeccions tècniques Complementàries MIE-AEM1 del Reglament d?aparells d'Elevació i Manutenció d'aquests, tenen per objecte comprovar l'adequat estat de funcionament, després de la posada en servei.  
L?Acord de 20 de juny de 1988, del Consell de la Generalitat Valenciana, adscrivia a l?empresa pública «Seguridad y Promoción Industrial Valenciana, SA» (Sepiva), els Serveis d'inspecció periòdica d'ascensors, al territori de la Comunitat Valenciana, i facultava la Conselleria d'Indústria, Comerç i Turisme per al desplegament d'aquest.  
En virtut de tot açò, i atesa la conveniència d'establir els criteris que permeten un adequat desplegament i posada en marxa del nou sistema d'inspecció periòdica que es tracta d'implantar:  
ORDENE:  
Article 1   
Les inspeccions periòdiques d'aparells elevadors s'efectuaran per enginyer tècnic o superior de l'empresa Sepiva, en els terminis següents:  
? Ascensors instal·lats en edificis industrials i Ilocs de pu-  
blica concurrència: cada dos anys.  
? Ascensors instal·lats en edificis de més de vint habitatges o amb més de quatre plantes servides: cada quatre anys.  
? La resta d'ascensors: cada sis anys.  
A efectes d'aquesta disposició, es consideren locals de pública concurrència els especificats a l'Annex I d'aquesta Ordre.  
Per determinar la data en què cada ascensor ha de començar el nou sistema d'inspeccions periòdiques, caldrà tenir en compte el criteri següent:  
a) D'acord amb la classificació del punt 1 anterior, aquells ascensors que, des de la posada en marxa, no els haja complit el primer termini, passaran la primera inspecció periòdica en la data de venciment d'aquest termini.  
b) Per a els ascensors que tinguen en vigor el termini concedit en la última inspecció favorable, la data en què Sepiva haurà de passar-li la primera inspecció periòdica, d'acord amb el nou sistema, serà aquella que en el seu dia va ser comunicada per l?Empresa Conservadora al Servei Territorial d?Indústria i Energia corresponent.  
c) Per a la resta d'ascensors, no inclosos als grups a) i b) anteriors, els terminis màxims dins dels quals hauran de passar la primera inspecció periòdica, seran els següents:  
- Ascensors instal·lats en locals de pública concurrència, en edificis industrials, els que posseesquen 10 o més nivells de recorregut, els que circulen per recintes que no recaiguen, directament, a l'escala de la finca en tots els seus accessos, i tots els instal·lats fins el 31 de desembre de 1974: abans de l'1 de gener de 1991.  
- Per a la resta d'ascensors:  
?, Els instal·lats entre l'1 de gener de 1975 i el 31 de desembre de 1978: abans de l'1 de gener de 1992.  
? Tots els altres: abans de l'1 de gener de 1993.  
Article 2  
Les comprovacions a realitzar, en el moment de la inspecció, seran les indicades a l?annex II d'aquesta Ordre.  
Article 3  
1. Les inspeccions periòdiques s'efectuaran en presència activa de l'Empresa Conservadora, que podrà signar l'assabentat en l'Acta d'Inspecció que a l?efecte s'extenga, i en rebrà una còpia.  
2. El model oficial de l'acta serà aprovat per la Direcció General d?Indústria i Energia. I s'hi farà referència a les comprovacions bàsiques a realitzar i als defectes de la instal·lació, qualificant-los com molt greus, greus o lleus, des del punt de vista de la seguretat dels usuaris.  
Article 4  
Sepiva farà arribar sengles còpies de l'Acta al propietari de l'aparell i al Servei Territorial d?Indústria i Energia corresponent.  
Article .5  
1. Quan en la revisió d'un ascensor es troben defectes qualificats com molt greus, Sepiva el deixarà fora de servei, i ho comunicarà el mateix dia al titular de l'aparell i al Servei Territorial d?Indústria i Energia corresponent, mitjançant notificació expressa i individualitzada.  
2. El Servei Territorial dictarà, en el termini més breu possible, resolució motivada confirmant o alçant la paralització i ho notificarà als interessats.  
3. Per a la posada en servei d'un aparell, paralitzat en visita d'inspecció, caldrà l?emissió d'una nova Acta, en què Sepiva farà constar la correcció dels defectes trobats, o Certificat de l?Empresa Conservadora, que n'haja fet la correcció, signat per un tècnic competent.  
En aquest últim cas, l'expedient relatiu a la inspecció periòdica de l'ascensor no es considerarà tancat mentre Sepiva no estenga la corresponent Acta de correcció de defectes, prèvia visita d'inspecció realitzada amb tal objecte.  
Article 6  
1. Si de la inspecció periòdica resulten defectes greus es concedirà en l'Acta, als titulars del aparells, un termini màxim de 4 mesos per a fer-ne la correcció.  
2. Transcorregut el termini sense haver-ne corregit les deficiències, l?Empresa Conservadora posarà els fets en coneixement del Servei Territorial d'Indústria i Energia corresponent, a l?efecte d'immobilitzar l'aparell si resultàs procedent, prèvia incoació de l?expedient oportú, amb audiència del titular.  
3. Quan s'haja fet la immobilització de l'aparell pel fet de no haver corregit els defectes greus trobats, la seua posada en marxa requerirà el mateix procediment descrit a l'article 5, punt 3.  
Article 7  
1. El termini per corregir defectes lleus serà, com a màxim, de 4 mesos, desde la notificació de l'Acta als interessats.  
2. La comprovació que els defectes s'han corregit es farà constar en Certificat de l?Empresa Conservadora, que n'haja fet la correcció, signat per un tècnic competent.  
Article 8  
1. En l'acta que alce Sepiva es farà constar, si fa el cas, les transformacions importants i els accidents, a l'i que se'n faça la tramitació.  
2. En particular, són considerades transformacions importants els canvis de:  
- La velocitat nominal.  
- La càrrega nominal.  
- La col·locació de portes en cabina.  
- El recorregut.  
- El tipus de dispositius de l'enclavament (la substitució d'un enclavament per un dispositiu del mateix tipus no es considera una modificació important).  
- El canvi o substitució per tipus distint:  
? De les guies.  
? De les portes.  
? De la màquina.  
? Del limitador de velocitat.  
? Dels amortidors.  
? Del paracaiguda.  
Article 9  
1. D'acord amb els criteris exposats a l'article primer, Sepiva elaborarà un programa concret de dates d'inspecció començant, dins de cada un dels terminis assenyalats, pels ascensors més antics.  
2. Aquest programa haurà de ser aprovat per la Direcció General d?Indústria i Energia.  
3. Una vegada aprovat el programa d'inspeccions periòdiques, amb les dates que en cada cas corresponguen, seran comunicades als propietaris dels aparells per l?Empresa Conservadora.  
4. Prèviament a la realització de les corresponents inspeccions periòdiques, Sepiva facilitarà als propietaris dels ascensors tota la informació necessària sobre aquestes.  
Article 10  
De conformitat amb el que disposa el punt segon de l'Acord del Consell de 20 de juny de 1988 (DOGV de 27.06.88), pel qual s'adscriuen a Sepiva els serveis d'inspecció periòdica d'ascensors al territori de la Comunitat Autònoma Valenciana, les tarifes que hagen d'aplicar-se en les inspeccions periòdiques les aprovarà aquesta Conselleria, previ informe de la d'Economia i Hisenda, i s'hauran de publicar al Diari Oficial de la Generalitat Valenciana.  
Article 11  
Dades registrals i estadístiques:  
1. Sepiva tindrà a disposició de la Direcció General d'Indústria i Energia tots les dades registrals i estadístiques que li siguen sol·licitades i, en concret, les que es contemplen al punt següent.  
2. Els Serveis Territorials d?Indústria i Energia duran un Registre d'instal·lacions per cada una de les ITC que es vagen publicant, en què figuren els aparells elevadors i de manutenció que resulten inclosos en cada cas, amb les dades fonamentals de cada un, inspeccions generals periòdiques efectuades i incidències sorgides en el seu funcionament.  
Article 12  
La Direcció General d?Indústria i Energia queda facultada per dictar totes les instruccions que calguen per a l?efectivitat d'aquesta Ordre, que entrarà en vigor el dia de publicació al Diari Oficial de la Generalitat Valenciana.  
Article 13  
Amb independència de tot el que s'ha dit anteriorment, i quart així ho dispose la Direcció General d'Indústria i Energia, els Serveis Territorials d'Indústria i Energia podran realitzar les inspecciones periòdiques a què es refereix la present Ordre.  
València, 15 de desembre de 1988.  
El Conseller d?Indústria, Comerç i Turisme,   
ANDRES GARCIA RECHE  
ANNEX I  
LOCALS DE PUBLICA CONCURRENCIA  
Locals d'espectacles:  
- Cines.  
- Teatres.  
- Auditoris.  
- Discoteques, Sales de Ball amb espectacles.  
- Estadis i pavellons esportius.  
- Altres locals de característiques assimilables als anteriors.  
Locals de reunió:   
- Centres d'ensenyament.   
- Sales de conferències.   
- Hotels.   
- Restaurants.   
- Cafès.   
- Bars.   
- Biblioteques.   
- Museus.   
- Casinos, Bingos.   
- Gimnasos.   
- Piscines.   
- Aeroports.   
- Estacions de viatgers.   
- Estacionaments públics.   
- Establiments comercials.   
- Mercats.   
- Bancs.  
- Oficines. Es consideren, dins d'aquest cas, els ascensors que donen servei a més de dues plantes destinades a oficines, i aquells que tot i disposar solament d'una o dues plantes destinades a oficines una, almenys, tinga una superfície major de 500 m2. - Altres locals de característiques assimilables als anteriors.  
Establiments sanitaris:  
- Hospitals.  
- Sanatoris.  
- Ambulatoris.  
- Altres locals de característiques assimilables als anteriors.  
ANNEX II  
COMPROVACIONS A REALITZAR EN LA INSPECCIO  
1. En ascensors instal·lats a partir de l'entrada en vigor de l?Ordre Ministerial de 23.09.87:  
- Estat mecànic de les portes de pis i garantia de tancament i condemna posterior.  
- Els dispositius de l?enclavament.  
- Els cables o cadenes.  
- El fre mecànic. Si els elements de frenada són tals que, en cas de fallar-ne un, no siga l'altre suficient per reduir la velocitat de la cabina, es realitzarà una verificació acurada dels nuclis, eixos i articulacions, per assegurar-se que no hi ha desgast, corrosió o brutedat de greix, perjudicial per al bon funcionament.  
- El limitador de velocitat.  
- El paracaiguda, provat amb cabina buida i a una velocitat reduïda.  
- Els amortidors assajats amb cabina buida i velocitat reduïda.  
- El dispositiu de petició de socors.  
2. En ascensors instal·lats amb anterioritat a l'Ordre Ministerial de 23.09.87:  
2.1. Portes d?accés a l'ascensor i la seua condemna mecànica i elèctrica.  
S'efectuaran les inspeccions i proves que seguidament s'indiquen.  
2.1.1. La robustesa dels plafons de les portes i les frontisses o guies, carrils i sistema de suspensió en portes corredisses.  
Solidesa de fixació dels marcs a la paret.  
Fixació dels vidres a les finestrelles.  
2.1.2. Interferència o solapa entre les peces d'enganxament de la cadena mecànica. Possibilitat de desenganxament, per desplaçament, del plafó de la porta.  
2.1.3. Protecció dels contactes elèctrics, i les seues connexions, contra contactes accidentals de la mà.  
2.1.4. Risc de derivació a massa o terra dels contactes o les seues connexions.  
Assaig de la protecció amb xarxa de massa.  
2.1.5. Solidesa de la fixació mecànica dels elements de condemna, tant mecànics com elèctrics.  
2.1.6. Proves que demostren el compliment dels articles 41, 42, 43, 44, 45 i 46 del Reglament de 1966, en totes les portes.  
2.1.7. La presència de la cabina a l'altra banda de les portes d'accés ha de ser percebuda des del replà del pis, per la il·luminació permanent de la cabina. Podrà usar-se, si hi manca, un senyal lluminós d'estacionament. En qualsevol cas, després d'oberta la porta del pis, la il·luminació dels accessos permetrà als usuaris percebre la presència de la cabina, inclús si en falla la il·luminació permanent.  
2.1.8. En cas de portes manuals:  
La zona de desenclavament del pany ha de ser de 20 centímetres com a màxim, per damunt i per sota del nivell del pis.  
2.1.9. No es podrà desenclavar una porta o puntejar els seus contactes, actuant des de l?exterior del buit de l'ascensor, sense utilitzar les eines adequades.  
2.2. Cables de tracció i els seus amarratges.  
Es realitzaran les inspeccions i comprovacions següents:  
2.2.1. L?estat dels cables en tota la seua longitud, comptant els fils d'aram trencats. Un cordó trencat o el seu equivalent en fil d?aram, en un metre de longitud de cables, obliga al canvi de tots els cables.  
2.2.2. Equilibri de tensions entre cables, especialment si s'usa el sistema de balancí.  
2.2.3. Estat de desgast de las ranures de la politja motriu i estat de la protecció contra l?eixida de cables en politges amb un extrem lliure.  
Quan amb la càrrega màxima es produeix un lliscament excessiu dels cables, i per aquesta causa una parada imprecisa, caldrà canviar la politja motriu.  
2.2.4. Estat dels amarraments de cables al contrapès i la cabina, en especial desgast de passadors, collaments, femella - contrafemella, passadors d'aletes, corrosió, etc.  
2.2.5. Comprovar que es mantenen les distàncies exigides en els recorreguts de seguretat.  
2.3. Fre mecànic.  
2.3.1. El desgast de la guarnició de frenada: S'ha de canviar el guarniment abans que hi haja contacte metàl·lic entre sabates i tambor de fre.  
2.3.2. Els eixos i cubs de les articulacions i sabates de fre no han d'acusar desgast ni corrosió que perjudique el seu bon funcionament.  
2.3.3. Els ressorts de fre no han de mostrar corrosió, ni clavills, trencadures d'espires o possibilitat d'eixir dels seus seients.  
2.3.4. Entre les superfícies de fre, en sabates i tambor de fre, no ha d'haver-hi oli.  
2.4. Prova del paracaiguda i el seu imitador.  
Es farà una prova del conjunt i una prova del limitador.  
Prova del conjunt.  
2.4.1. a) Actuar a mà el limitador perquè estiga en posició de bloqueig.  
b) Accionar en baixada l'ascensor, bé a mà o bé fent actuar el motor.  
c) Verificar que el paracaiguda sosté la cabina i els cables rellisquen en el sentit de baixar.  
d) Verificar que l?interruptor de seguretat del paracaiguda obri el circuit de maniobra.  
Prova del limitador:  
2.4.2.a) Desconnectar l'amarrament del seu cable a la cabina.  
b) Connectar un pes, d'acord amb el tipus de limitador, a la rama del cable que estava connectada a la cabina.  
c) Acoblar un tacómetre a la politja del limitador i deixar caure el pes, anotant la velocitat de disparament.  
d) Comprovar que aquesta velocitat correspon al que està permès.  
Podrà utilitzar-se qualsevol altre procediment equivalent.  
2.5. Inspecció de topalls elàstics i amortidors hidràulics.  
Es durà a terme el següent:  
2.5.1. Reconèixer l?existència dels topalls i el seu estat.  
2.5.2. Comprovar el nivell d'oli dels amortidors hidràulics, indicant si cal la reposició de l?oli o el reparament de les fuites.  
2.5.3. Comprimir els amortidors amb la cabina o contrapès, a velocitat reduïda i retirar-los per permetre'n la recuperació total en tres minuts màxim.  
2.6. Prova de dispositiu d'alarma i parada de emergència.  
Consistirà en:  
Comprovar com funciona i es audible per les persones responsables de l'auxili.  
Comprovar el funcionament del dispositiu de parada.  
2.7. Inspecció de la cabina i accés a aquesta.  
S'efectuaran les comprovacions que seguidament s'indiquen:  
2.7.1. Comprovar l?estat general de conservació de la cabina i el seu bastidor.  
Resistència del sostre i plataforma: El primer haurà de suportar el pes de dos homes i la segona la càrrega nominal de l'ascensor.  
2.7.2. Verificar que la il·luminació de la cabina és permanent.  
2.7.3. Comprovar que l?interruptor de parada, en el sostre de la cabina, funciona correctament.  
2.7.4. Verificar que el joc entre la porta de cabina i el recinte no depassa els 12 centímetres i, així mateix, que la distància entre la susdita porta i la d'accés no és més gran de 15 centímetres.  
2.7.5. La distància entre el pis de la cabina i els accessos no ha de depassar els 20 mil·límetres, llevat del cas de portes automàtiques simultànies, en què podrà arribar fins els 35 mil·límetres.  
2.7.6. Comprovar que existeixen les faldilles guardapeus en la cabina i accessos.  
2.7.7. Si existeixen portes de cabines, comprovar que l'ascensor no mou amb la porta oberta i que, una vegada en marxa, es deté en obrir la porta, llevat del cas de portes automàtiques amb nivellació de parada, en el qual supòsit la nivellació podrà verificar-se durant l'obertura de les portes.  
2.7.8. Comprovar que existeix la placa de característiques a l'interior de la cabina. En els aparells elevadors, sense porta en la cabina, comprovar que hi ha la placa de perill.  
2.7.9. En el cas que hi haja botonera d'engreixar al sostre del cambril, comprovar que s'acompleixen les prescripcions de l'article 101.  
2.8. Inspecció del contrapès.  
S'efectuarà com s'indica seguidament:  
Verificar l?estat de conservació del bastidor o varetes que subjecten les peses, particularment les femelles, contrafemelles, passadors d'aletes i zones roscades en varetes, bolons, etc. i, en especial, els danys per corrosió.  
2.9. Circuits elèctrics de seguretat.  
Es comprovaran com s'indica seguidament:  
2.9.1. Verificar que les línies de massa que uneixen els marcs de les portes, panys i els seus contactes, carcassa del motor o motors i caixa de maniobres estan en bon estat i connectades, a terra o a les guies metàl·liques.  
2.9.2. Comprovar que una derivació a massa dels conductors dels circuits de seguretat provoca la parada de l'ascensor.  
2.10. Senyalització o maniobres que afecten la seguretat.  
Es comprovarà el següent:  
2.10.1. En el cas de buits tancats, amb portes d?accés cegues, no automàtiques, caldrà que hi haja un senyal lluminós que indique la presència de la cabina davant de la porta: Comprovar que funciona en cada pis.  
2.10.2. Comprovar que funciona el retard, i que dóna prioritat als comandaments des de la cabina sobre cridades procedents de l'exterior. Així com el dispositiu que entrebanca la partida de la cabina, durant un període mínim de 5 segons consecutius a una parada.  
2.10.3. La parada final de seguretat, en els extrems, de recorregut, ha de ser produïda per interruptors finals de seguretat distints dels que produeixen la parada normal a nivell dels pisos extrems.  
Comprovar-ne el funcionament correcte i que les folgances de cabina en les guies no n'entrebanquen l'accionament.  
2.10.4. Comprovar l?estat dels relés i contactors, així com el seu comportament, davant del defecte d'una fase.  
2.11. Inspeccionar el buit de l'ascensor.  
Es realitzarà com s'indica seguidament:  
2.11.1. Comprovar que davant de les entrades a la cabina existesca una paret o defensa metàl·lica que impidesca, en tot el recorregut de l'ascensor, l?eixida dels passatgers des de la cabina.  
2.11.2. En ascensors instal·lats en buits oberts (per exemple: escales, galeries, patis, etc.), verificar que les defenses d'aquest compleixen, si més no, amb el que exigeix el Reglament de 1952.  
2.11.3. Comprovar, en el cas d?ascensors rasants, que el parament i les portes, davant de les obertures de la cabina, mantenen les seues característiques de seguretat inicials.  
2.11.4. Verificar que la fossa és lliure de filtracions d'aigua i que no conté materials combustibles o que perjudiquer el funcionament de l'ascensor.  
2.11.5. Quan l'altura lliure de seguretat, estant la cabina sobre els seus topalls comprimits, siga inferior a 50 centímetres, serà exigida l?existència d'un interruptor de seguretat que impidesca el funcionament de l'ascensor:  
Comprovar-ne l?eficàcia.  
2.11.6. El recinte de l'ascensor i la fossa han de tenir il·luminació artificial suficient per a realitzar els treballs d'inspecció adequadament: Comprovar que el sistema compleix la seua funció.  
2.11.7. Si l'altura lliure de seguretat, des del sostre de cabina al buit de l'ascensor, estant el contrapès contra els seus topalls comprimits, és inferior a un metre, incrementat en 0,035 V2 (V = velocitat nominal), caldrà instal·lar al sostre de la cabina una botonera de revisió que complesca amb l'article 101 del Reglament de 1966.  
Revisar que l'anterior dispositiu de comandament, des del sostre de la cabina, funciona correctament i que l'ascensor no respon a les cridades des dels pisos; ni a les ordres des de l'interior de la cabina quan el dispositiu de comandament per a la revisió és connectat.  
2.11.8. Comprovar l?estat de les guies del cambril i contrapès i les seues fixacions.  
2.11.9. Comprovar la no existència en el buit d'instal·lacions estranyes a l'aparell elevador.  
2.12. Inspecció en cambra de màquines i politges.  
Cal revisar:  
2.12.1. Ambdues cambres tindran la porta d'accés dotada de pany i clau, i podran obrir-se sense clau des de l'interior i, a mes a més, duran un rètol que prohibesca l'accés a les persones no autoritzades.  
2.12.2. En la cambra de les politges es dispondrà d'il·luminació elèctrica i d'un interruptor de seguretat que quan li calga a la inspecció, mantinga parat l'ascensor.  
2.12.3. En les cambres de màquines es revisarà l?interruptor general, contactors, relés, fusibles i el nivell d'il·luminació artificial.  
2.12.4. Inspecció de la viabilitat i seguretat dels accessos a les cambres per a la seguretat del personal de manteniment.  
2.12.5. Comprovar la no existència, en la cambra de màquines, d'instal·lacions estranyes al servei de l?elevador.


Còpia Permalink ELI